ČETIRI godine i osam mjeseci zatvora dobio je jučer muškarac zbog toga što je tri puta silovao djevojčicu, pa i u dobi od nepunih 12 godina, s čijom je bakom bio u ljubavnoj vezi.

Presuda je to koju mu je dosudilo vijeće Županijskog suda pod predsjedanjem sutkinje Jesenke Kovačić, koje ga je proglasilo krivim za tri kaznena djela “spolne zlouporabe djeteta mlađeg od 15 godina.

Osuđenom je produžen pritvor u kojem se nalazi od prvih dana studenog prošle godine, a tih osam mjeseci uračunava mu se u izrečenu kaznu.

Tri teška kaznena djela spolnog zlostavljanja i iskorištavanja djeteta, kako su seksualni delikti kaznenopravno okvalificirani, dogodila su se prošle jeseni u stanu u jednom riječkom naselju.

Tekst se nastavlja ispod oglasa

Zbog delikatnosti slučaja i u interesu zaštite identiteta žrtve ne iznose se detalji kao i podaci o osuđenom počinitelju.